Վերա Անդրիյանենկո

Վերա Իվանովնա Անդրիյանենկո (, ), խորհրդային ուկրաինացի օպերային երգչուհի։ Ուկրաինայի ժողովրդական արտիստ (1993), Լուգանսկի պատվավոր քաղաքացի, բազմաթիվ վոկալ մրցույթների դափնեկիր։ Ապրել է Լուգանսկ քաղաքում։

Կենսագրություն 
Վերա Իվանովնան ծնվել է Հադրութ քաղաքում։ Ավարտել է Ալմա-Աթա կոնսերվատորիան։ 1975 թվականից եղել է Լուգանսկի մարզային ֆիլհարմոնիայի մենակատար, դարձել բազմաթիվ վոկալ մրցույթների  դափնեկիր և հաղթող։ 1977 թվականին աշխատել է ուկրաինական երգի 1-ին միջազգային մրցույթի «Երիտասարդ գվարդիա» ժյուրիի կազմում։

Հյուրախաղերով հանդես է եկել Ուկրաինայում, Ռուսաստանում, Բելառուսում, Մերձբալթիկայում, Հունգարիայում, Բուլղարիայում, Ֆրանսիայում, Անգլիայում, Իտալիայում, Իսպանիայում, Թուրքիայում։ Եղել է Լուգանսկի Տ. Շևչենկոյի անվան մանկավարժական ինստիտուտի երաժշտության և մանկավարժական ֆակուլտետի դոցենտ, Արևելաուկրաինական ազգային համալսարանի պրոֆեսոր։ Դասավանդել է Լուգանսկի մշակույթի և արվեստի պետական ինստիտուտում։ Վերա Իվանովնան եղել է Յուրի Բոգատիկովի անվան բարեգործական մշակութային հիմնադրամի  նախագահը։

Գործունեություն 
Երգչուհու երգացանկում տեղ են գտել Ջովաննի Բատիստա Պերգոլեզիի, Քրիստոֆ Վիլիբալդ Գլյուկի, Կլոդ Դեբյուսիի, Մորիս Ռավելի, Նիկոլայ Ռիմսկի-Կորսակովի կամերային ստեղծագործությունները։ Վոկալ երգացանկում ընդգրկված են եղել  ուկրաինական և ռուսական ժողովրդական երգեր, Ֆեոդոր Նադենկոյի, Ալեքսանդր Ժուրբինի, Լև Կոլոդուբի, Լես Դիչկոյի ռոմանսները։

Պարգևներ, կոչումներ 
 Ուկրաինայի ժողովրդական արտիստ, 1993 
 Լուգանսկի պատվավոր քաղաքացի
 Միջինասիական հանրապետությունների և Ղազախստանի միջազգային մրցույթի հաղթող, Ֆրունզե, 1972 
 Կամերային երգիչների հանրապետական «Ոսկե աշուն», մրցույթի հաղթող, Կիև, 1979 
 Գլինկայի անվան վոկալիստների համամիութենական մրցույթի հաղթող, Թբիլիսի, 1975 
 Վորոշիլովգրադի կոմերտմիության դափնեկիր, Վորոշիլովգրադ, 1984

Գրականություն 
 Вони прославили наш край. - Луганськ: Світлиця, 1998. - С. 26
 Г. С. Довнар, В. С. Волков. Отцы и правнуки Луганска. - Луганск
 Спектор В. Мелодия на два голоса в контексте жизни и любви. РАКУРС-плюс. - 2005. - № 56. - С. 8
 Парамоненко Л. Дарить счастье людям. ЭКСПРЕСС-КЛУБ. - 2006. - № 10. - С. 10
 Стрельцова Р. Весна певицы продолжается. ЭКСПРЕСС-КЛУБ. - 2006. - № 18. - С. 4
 Чубенко М. И жена, и мать, и народная артистка Украины. ЗАКРЫТЫЙ КЛУБ. - 2006. - № 5. - С. 2
 Спектор В. Мелодия на два голоса в контексте жизни и любви. ЖИЗНЬ ЛУГАНСКА. - 2006. - № 46. - С. 5

Ուկրաինացի երգչուհիներ